Diari Oficial de la Generalitat Valenciana


Sumari del DOGV 496, del 30-12-1986 (1986/807864)

ORDRE d'11 de desembre de 1986, de la Conselleria d'Agricultura i Pesca, per la qual són modificades en determinats suposits les amortitzacions dels prestecs concedits a l'empara del Decret 129/86 de 20 d'octubre del Consell de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1986/12/11/(1)/dof/vci/html**

### Dades del document

Número de DOGV
:   496

Data del DOGV
:   30-12-1986

Secció del DOGV
:   DISPOSICIONS GENERALS

Número del document
:   1986/807864


Data del document
:   11-12-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre d'11 de desembre de 1986, de la Conselleria d'Agricultura i Pesca, per la qual són modificades en determinats supòsits les amortitzacions dels préstecs concedits a l'empara del Decret 129/1986, de 20 d'octubre, del Consell de la Generalitat Valenciana.  
Els desastres climatològics, que al llarg dels anys 85 i 86 han causat pèrdues greus als agricultors de la Comunitat Valenciana, motivaren, quan pertocava, ajudes financeres en forma de préstecs subvencionats, mitjançant les quals la Generalitat Valenciana intentava de pal·liar-ne els danys.   
L?acumulació de préstecs podria produir en algun cas una concentració d?amortitzacions que pesés greument sobre l'economia dels agricultors afectats.   
Per preveure aquesta circumstància, el Decret 129/86 recollia la possibilitat de modificar les amortitzacions dels préstecs concedits a l'empara d'aquest, en el cas de coincidir amb amortitzacions de préstecs sol·licitats anteriorment.   
En atenció d'aquests motius,   
ORDENE:   
Article primer  
Els sol·licitants d'un préstec subvencionat per la Generalitat Valenciana a l'empara del Decret 129/86 de 20 d?octubre, que al seu torn haguessen estat beneficiaris d'altres préstecs subvencionats per la Generalitat Valenciana, en particular els acollits al Decret 17/85 (Conveni Gelades 85), Decret 81/86 (Conveni Gelades 86) i Decret 108/86 (Conveni Tronades juliol 86), podran sol·licitar la modificació de les amortitzacions a què fa referència l'article cinqué del Decret 129/86 de 20 d'octubre.   
Article segon  
La Conselleria d'Agricultura i Pesca, examinades les sol·licituds presentades, i quan hi concorreran circumstàncies de coincidència en un mateix període de successives amortitzacions de quantia tal que faça excepcionalment difícil de retornar-les per part del beneficiari, autoritzarà la prorroga dels susdits préstecs per un any, de manera que les amortitzacions es produiran en aquests casos el 31 de desembre de 1989 i el 31 de desembre de 1990, sense perjudici del pagament dels interessos pel beneficiari i de la corresponent aplicació de la subvenció de la Generalitat Valenciana, d'acord amb aquests nous períodes.   
DISPOSICIONS FINALS  
Primera  
Es facultada la Direcció General de la Producció Agrària per al desenvolupament de les disposicions d'aquesta Ordre.   
Segona  
La present Ordre entrarà en vigor el mateix dia de la publicació al Diari Oficia/ de la Generalitat Valenciana.   
València, 11 de desembre de 1986.   
El Conseller d?Agricultura i Pesca  
LLUIS FONT DE MORA I MONTESINOS


Còpia Permalink ELI